**Bo Ingemar Gunnar Hansson** (1943–2010) var en svensk organist og komponist. Hansson er blant annet kjent for sin musikalske tolkning av J.R.R. Tolkiens boktrilogi  *Lord of the Rings*.

Biografi
--------

Hanssons foreldre arbeidet på Karlbergs slott i Solna. Tidligere hadde familien bodd i Göteborg og Östersund.Bo Hansson reiste som gitarist med Rock-Olga på 1950-tallet og senere med Merrymen på 1960-tallet.Hammondorgelet ble etter hvert hans hovedinstrument.

### Hansson & Karlsson

Han dannet gruppa Hansson & Karlsson, sammen med Jan Carlsson. De ga ut flere plater med kun trommer og orgel (uten vokal). Gruppen spilte instrumental jazzrock og psykedelia. Musikken var mye basert på improvisasjoner, og derfor ble liveshowene deres også veldig forskjellige og varierte fra gang til gang. De ble kjent med Jimi Hendrix og spilte blant annet med han på Bill Öhrströms klubb Filips i Stockholm. Jimi Hendrix spilte selv inn Hansson & Karlssons komposisjon «Tax Free». Gruppen var også oppvarmingsband for Cream i Stockholms konserthus i 1967. Etter hvert gjorde Bo Hansson og Janne Carlsson karriere hver for seg.

### Lord of the Rings

Hansson er kjent for sin musikalske tolkning av J.R.R. Tolkiens boktrilogi *Lord of the Rings* (1970). Etter å ha lest den, følte han at bøkene trengte et lydspor. I tre måneder skapte han musikken i en leilighet på Södermalm i Stockholm. Han spilte også inn et demobånd som han ga til Anders Lind, fremtidig grunnlegger av plateselskapet Silence Records. Platen solgte gull i England og Australia.

### Gjenutgivelser og samplinger

Hans album ble gjenutgitt på CD med engelske titler på 1990- og 2000-tallet med svenske titler. Hansson har også noen ganger samarbeidet med hammondorganisten Eric Malmberg fra Sagor & Swing under navnet Dubbelorganisterna.

Hiphop-produsenten El-p samplet Bo Hanssons «Attic Thoughts» for sangen «Stress Rap» fra albumet *The Cold Vein* av Cannibal Ox i 2001. Hiphop-produsenten Peanut Butter Wolf samplet Bo Hanssons «Lothlòrien» for sangen «Breaks Em Down» fra albumet *My Vinyl Weighs a Ton*. Sangen «Excursion with entanglements» fra *Out of the Wizard's Hat* har blitt brukt av artister som Atmosphere, Fat Joe, Fattaru og Black Melk.

Sangene «The Black Riders», «Flight to the Ford» og «Leaving Shireer» er omtalt i filmen *Tillsammans* av Lukas Moodysson.

Diskografi
----------

### Solo

**Album**

* *Sagan Om Ringen* (1970: )
* *Music Inspired by Lord of the Rings* (1972)
* *Ur Trollkarlens Hatt* (1972)
* *Magician's Hat* (1973:)
* *Mellanväsen* (1975: )
* *Attic Thoughts* (1975)
* *El Ahrairah* (1977)
* *Music Inspired By Watership Down* (1977:)
* *American Engineered* (US LP) (1981)
* *Mitt I Livet* (1985)

### Hansson & Karlsson

**Album**

* *Monument* (1967)
* *Rex* (Live) (1968)
* *Man At The Moon* (1969)
* *Gold* (1970)
* *Hansson & Karlsson* (samlealbum) (1998)
* *For People in Love 67-68* (2010)

**Singel**

* «Lidingö Airport» (singel) (1967)
* «P som i pop» (pappsingel med en låt utgitt av Dagens Nyheter) (1968)

Filmmusikk (utvalg)
-------------------

* 1968 - Jag älskar, du älskar
* 1968 - Agent 0,5 och kvarten – fattaruväl!

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, besøkt 13. desember 2014[Hentet fra Wikidata]
3. ↑   Gemeinsame Normdatei, besøkt 31. desember 2014[Hentet fra Wikidata]
4. 1 2  «Musikern Bo Hansson har avlidit». *DN*. 27. april 2010.
5. ↑  "Sagan om Bo Hansson" på plateselskapet Silences nettsted
6. ↑  Bo Hansson på Silence's nettsted
7. ↑  Gradvall *et al* (2009), #286
8. ↑  Fokus: Bo Hansson
9. ↑  Wreede, Lena (09.04.2008). «Musikern Bo Hansson 65 år». *Helsingborgs Dagblad*. Arkivert fra originalen 7. mai 2012. Besøkt 08.08.2011.
10. ↑  «Bo Hansson». *WhoSampled*. Besøkt 7. april 2018.

Eksterne lenker
---------------

* Offisielt nettsted Rediger på Wikidata

* (en) Bo Hansson – kategori av bilder, video eller lyd på Commons Rediger på Wikidata
* (en) Bo Hansson på Internet Movie Database Rediger på Wikidata
* (en) Bo Hansson på Discogs Rediger på Wikidata

* (en) Bo Hansson på MusicBrainz Rediger på Wikidata

* (en) Bo Hansson på Songkick Rediger på Wikidata

* (en) Bo Hansson på AllMusic Rediger på Wikidata
* Jakten på Bo Hansson - film fra SVTs Öppet arkiv

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** MusicBrainz **·** Discogs **·** AllMusic
 |